Diari Oficial de la Generalitat Valenciana


Sumari del DOGV 9641, del 17-07-2023 (2023/8104)

ACORD de 12 de juliol de 2023, del Consell, pel qual se separa i designa una vocalia del Consell d'Administració de l'Autoritat Portuària de València.
------------------------------------------------------------------------------------------------------------------------------------------------------

### Dades del document

Número de DOGV
:   9641

Data del DOGV
:   17-07-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/8104


Data del document
:   12-07-2023

Organisme emissor
:   Conselleria de Política Territorial, Obres Públiques i Mobilitat

Tipus de document
:   Acord

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat

ACORD de 12 de juliol de 2023, del Consell, pel qual se separa i designa una vocalia del Consell d'Administració de l'Autoritat Portuària de València.  
  
 [2023/8104]  
D'acord amb l'article 30.1 del Text Refós de la Llei de Ports de l'Estat i de la Marina Mercant, aprovat pel Reial decret legislatiu 2/2011, de 5 de setembre, i els articles 1, 2 i 3 del Decret 167/2010, de 15 d'octubre, del Consell, pel qual es determina la composició dels Consells d'Administració de les Autoritats Portuàries d'Alacant, Castelló i València, aquests consells han d'estar formats, respectivament, pel president de l'entitat, el capità marítim i 13 vocals.  
  
L'apartat 2 de l'article 30 del citat text refós disposa que la designació i separació dels vocals haurà de fer-se necessàriament a proposta de les administracions públiques i entitats i organismes representats en el consell d'administració, entre els quals, en el seu apartat a cita que l'Administració General de l'Estat estarà representada, a més de pel capità marítim, per tres vocals, dels quals un serà pertanyent a l'Advocacia de l'Estat i un altre a l'Organisme Públic Ports de l'Estat, a proposta del president d'aquest Organisme, amb una duració dels nomenaments de quatre anys, sent renovables.  
  
En l'àmbit de la Comunitat Valenciana la competència de separació i designació dels vocals correspon al Consell, per raó de l'article 17.b de la Llei 5/1983, de 30 de desembre, del Consell.  
El president de l'Organisme Públic Ports de l'Estat, amb data 27.06.2023, ha donat trasllat a la Conselleria de Política Territorial, Obres Públiques i Mobilitat de la proposta per a la separació i designació de representant de l'Administració General de l'Estat en el Consell d'Administració de l'Autoritat Portuària de València.  
En conseqüència, a proposta de la consellera de Política Territorial, Obres Públiques i Mobilitat, el Consell, en la reunió del dia 12 de juliol de 2023,  
  
  
ACORDA  
  
Primer  
La separació, com a vocal del Consell d'Administració de l'Autoritat Portuària de València, en representació de l'Administració General de l'Estat, de María Pilar Vázquez Millán, Advocada de l'Estat, amb efectes des del dia de la publicació en el Diari Oficial de la Generalitat Valenciana.  
  
Segon  
La designació, com a vocal del Consell d'Administració de l'Autoritat Portuària de València, en representació de l'Administració General de l'Estat, de Francisco Parra Benítez, Advocat de l'Estat, amb efectes des del dia següent al de la publicació en el Diari Oficial de la Generalitat Valenciana.  
  
València, 12 de juliol de 2023  
  
La consellera secretària  
AITANA MAS MAS